རྒྱལ་ཁབ་དྲ་འཕྲིན་གཞུང་དོན་ཁང་གི་འབྲེལ་ཡོད་འགན་འཁུར་བས་ཀྲུང་གོའི་དྲ་དམངས་གཞི་ཁྱོན་འཛམ་གླིང་ཐོག་ཨང་དང་པོར་སླེབས་ཀྱི་ཡོད་པ་དང་སྤྱོད་མཁན་གྱི་ཐོ་འགོད་ཨང་གྲངས་གྲངས་འབོར་ཕོན་ཆེན་ཡོད་པས་ཐོ་འགོད་ཨང་གྲངས་ཟང་ཟིང་གི་སྣང་ཚུལ་ཉིན་རེ་བཞིན་མངོན་གསལ་དོད་དུ་འགྲོ་གི་ཡོད།མི་ཁག་གཅིག་གིས་ཏང་སྲིད་ལས་ཁུངས་ལ་རྫུས་ནས་སྤྱི་དམངས་ལ་མགོ་སྐོར་གཏོང་བ་དང་།ཁག་གཅིག་གིས་སྨྱན་སྦྱོར་སྡེ་ཚན་ལ་རྫུས་ནས་གསར་འགྱུར་རྫུས་མ་སྤེལ་བ།ཁག་གཅིག་གིས་མི་གཞན་གྱི་ཐོབ་ཐང་སྤྱད་དེ་མི་སྒེར་གྱི་ཁྲིམས་མཐུན་ཁེ་དབང་ལ་གནོད་འཚེ་བཟོ་བ།ཁག་གཅིག་གིས་ཕྱི་རྒྱལ་གྱི་གཙོ་བདག་ཚུད་པའི་གྲགས་ཅན་མི་སྣར་རྫུས་པ།ཁག་གཅིག་གིས་ཁེ་ལས་དང་བྱ་གཞག་ཚན་པ་དང་སྤྱི་ཚོགས་རྩ་འཛུགས་ལ་རྫུས་ནས་ཆ་འཕྲིན་རྫུས་མ་ཡོངས་བསྒྲགས་བྱེད་པ།ཁག་གཅིག་གི་མིང་དང་མགོ་བརྙན་ལ་ལོག་གཡེམ་ཆགས་སྲེད་ཀྱི་ནང་དོན་ཡོད་པ་མ་ཟད།ཐ་ན་མངོན་སུམ་འཛེམས་མེད་དུ་འཆལ་སྤྱོད་སྤེལ་བ།ཁག་གཅིག་གིས་ངོ་སྤྲོད་ཆ་འཕྲིན་ནང་གཏུམ་སྤྱོད་འཇིགས་སྐུལ་དང་།རྒྱན་འཛུགས།དུག་རྫས་སོགས་ཀྱི་ཁྲིམས་འགལ་ཆ་འཕྲིན་བརྒྱུད་བསྒྲགས་བྱེད་པ།ཁག་གཅིག་གིས་སྤྱི་ཚོགས་ཀྱི་ཀུན་སྤྱོད་དང་རྒྱབ་འགལ་གྱིས་མ་རབས་ཐ་ཤལ་གྱི་རིག་གནས་སྒྲོག་སྤེལ་བྱེད་པ།ཁག་གཅིག་གིས་མངོན་སུམ་འཛེམ་མེད་དུ་རྒྱལ་ཁབ་ཁ་ཕྲལ་དང་མི་རིགས་མཐུན་སྒྲིལ་ལ་གཏོར་བཤིག་གཏོང་བ།ཁག་གཅིག་གིས་ལུང་ལོག་ལྟ་ཅན་དང་བཀས་བཀོད་རྒྱུད་འཛིན་གྱི་རྨོངས་དད་སྒྲོག་སྤེལ་བྱེད་པ་སོགས་ཀྱི་སྣང་ཚུལ་ཡོད་ཅེས་བརྗོད།